ครึ่งบ่าย…ไม้สั้น – บล.คันทรี่ กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
10 พ.ย. 2558

สรุปตลาดภาคเช้า
ตลาดภาคเช้าปรับตัวลดลงในทิศทางเดียวกันกับตลาดรอบบ้าน โดยได้รับแรงกดดันจากการปรับลดคาดการณ์การเติบโตของเศรษฐกิจโลกปี 59 จากทาง OECD และความกังวลว่า FED จะขึ้นดอกเบี้ยในการประชุมเดือน ธ.ค. ซึ่งแม้ว่าจะมีปัจจัยบวกเรื่องการประมูลคลื่น 4G ในวันพรุ่งนี้เข้ามาช่วย แต่ภาพรวม SET ยังคงชะลอตัวลงไป 1.26 จุด มาปิดที่1401.31 จุด ภายใต้ปริมาณซื้อขาย 1.6 หมื่นลบ.
 
แนวโน้ม ภาคบ่าย
คาดดัชนีมีแนวโน้มแกว่งตัวในกรอบแคบ เรามองตลาดจะแกว่งตัวบริเวณแนวรับสำคัญ 1,400 จุด อย่างไรก็ดี ด้วยมุมมองบวกต่อแนวโน้ม GDP ของไทยที่มีแนวโน้มเติบโตในปี 59 จากเม็ดเงินกระตุ้นเศรษฐกิจจากภาครัฐ เราจึงแนะนำ ทยอยสะสมกลุ่มรับเหมาก่อสร้าง (CK, ITD, STEC) และเพื่อเป็นการเก็งว่าค่าเงินบาทจะอ่อนค่า หาก FED ขึ้นดอกเบี้ย จึงเลือกแนะนำเก็งกำไรกลุ่มท่องเที่ยว (ERW, CENTEL, MINT)
 
วิเคราะห์ทางเทคนิค
SIAM  ราคาปิด 3.48 บาท
แนวรับ 3.44 บาท          
แนวต้าน 3.66 บาท
แนว cut loss หากใกล้จะหลุด 3.38 บาท
กราฟ SIAM สร้างฐานได้แล้วที่แนว 3.40 บาท หลังจากปรับฐานลงจริงจังก่อนหน้านี้ โดยสัญญาณขายรูปเจดีย์ได้สิ้นสุดลง และอ่อนตัวลงมาที่ฐาน ขณะที่ Stoch เกิด Oversold ระดับ 12% ซึ่งเป็นระดับที่ถูกมาก เราคาดว่าราคาจะค่อยๆ ก่อตัวขึ้นไปยังยอดไหล่ขวาที่ 6.40 บาทเป็นอย่างน้อย ตาม pattern ที่กำลังเกิดขึ้น  แนะนำซื้อสะสม
 
เด็กแนว
TCMC  เราน่าจะได้เห็นเคล้ารางของตัวเลขผลประกอบการของพรหมในไตรมาสนี้ที่น่าจะดีขึ้นกว่าที่ผ่านๆ มา เพราะการเข้าไปลงทุนเข้าไปซื้อกิจการอัลสตั้นค์ที่อังกฤษ ซึ่งเป็นผู้ผลิตเฟอร์นิเจอร์แบรนดังของอังกฤษอันเก่าแก่ โดยเข้าไปซื้อตั้งแต่ปลาย Q2 และจะเริ่มบันทึกรายได้ตั้งแต่ช่วง Q3 เป็นต้นไป โดย ALSTON นี้มีผลประกอบการที่โดดเด่นมายาวนาน มีกำไรในปีที่ผ่านมาราว 150 ล้านบาท  หากสามารถรับรู้ได้เต็มปีจะทำให้ TCMC กลายเป็นบริษัทที่มีกำไรกว่า 250 ล้านบาท เพิ่มขึ้นเป็นเท่าตัวคิดเป็น EPS ราว 0.64 บาท และทำให้ค่า PE ลดลงเหลือเพียง 5.9 เท่า ส่วนบริษัทร่วมทุนกับญี่ปุ่นในการเน้นผลิตพรหมรถยนต์ก็ส่งสัญญาณการฟื้นตัวในปีหน้าเช่นกัน เท่ากับว่าธุรกิจของบริษัทก้าวขึ้นสู่การเป็น High growth stock ก็ว่าได้  เนื่องจากมีกำไรก้าวกระโดดเป็นเท่าตัว
กราฟ TCMC ก่อตัวเป็น U-Curve อย่างชันเจน และตัดขึ้นเหนือเส้นค่าเฉลี่ยหลักได้แล้ว ขณะที่ MACD เกิดสัญญารซื้อเป็นครั้งที่ 2 ในรอบปี โดยมีแรงเหวี่ยงได้มากกว่า 1.5 บาทในรอบก่อน ซึ่งในรอบนี้เราตั้งเป้าหมายในการขึ้นใกล้เคียงกัน โดยมีแนวต้านสำคัญที่ parabolic 4.24 บาท หากผ่านได้จะวิ่งแรงกว่านี้ ซื้อสะสมกันไว้ ของดีกำลังมา